Van janne vander cammen
et sijn comen in rechte voir meyer en scepen van loven jan vander came
in deen side en janne bove van mechlen volde die margrieten sijnre docht
heeft in dande daer de selve jan bene een aensprake dede ten voirs
janne vander camen wert sinen sweder seggen dat op tyden voirleden
de selve sijn sweer geloefde sine tween kynden daer af dat sijn wijf deens
es c cronen dat was margrieten sine wive l cronen dwelc hi
boet te thoenen en metten mynsten daer hi mede lyden mochte inde
rechte en dat hi daer af in gebreke wae en seyde soe waer hi dat ge
thoenen conste dat hi hem vandyen l cronen gulde doen soude en
woude jan vander cammen hem ontkynnen hi en hadde sijnre dochter
geerwt soe boet hi dat oec te thoenen Op dwelke de voirs jan vander
cammen hem verantwerde en seyde dat hij sijnre voirs docht gheen
gheen gelt geloeft en hadde maer het was waer dat geviel op
eenre tijt dat hi ter reysen wt over mage getoghen soude hebben
en dat hi doen sine tween cleyne kynden bekende ene brief van
l cronen nae sijn doet te betalen en dien brief hadde hi gheleet
ter vriende huys op alsoe hadde hi aflivich geworden datmene sine
kynden dien br gegeven soude hebben en alse hi niet en toegh
haelde hi sine brief weder ter veynde huys daer hine geleeght
hadde en daer af hadde de voirs jan bove hem tanden tiden een
aensprake gedaen voer meye en scepen van loven daer af dat
hij doen ter tijt quijt gewijst waert gelijc noch wael kenlic
wae hoepte en meynde nae de goede vonisse die daer op
gewijst waen dat hi ongehoude sijn soude vand aenspraken die
de voirs jan bove te hem wt gedaen hadde alsoe dat de meye
daer op maende de scepen van loven die wijsden voir een vonisse
dat alsulken aensprake als de voirs jan love ten voirs janne vad
camen sine sweer wt gedaen hadde den selve janne vand comen
gheen onstade doen en soude borch app nethen cap vynck wante
sabbato post quas mods